పవన్‌కి చెల్లిగా నటిస్తా!
TNN| Nov 10, 2016, 07.02 PM IST
'బస్ స్టాప్' చిత్రంతో తెలుగు తెరకు పరిచయమయిన బ్యూటీ ఆనంది.చక్కటి అభినయం, అందాన్ని కలిగున్న ఈ భామకు ఇండస్ట్రీలో వరుస అవకాశాలు రావడం ఖాయమని చాలా మంది భావించారు. రెండు, మూడు సినిమాల్లో అవకాశాలు వచ్చినప్పటికీ అవి అమ్మడుకి ఆశించిన గుర్తింపును తీసుకురాలేకపోయాయి. దీంతో తన మకాంను కోలీవుడ్ కు షిఫ్ట్ చేసేసింది ఈ భామ. తమిళ సినిమాలపై దృష్టి పెడుతూ అక్కడ వరుస అవకాశాలను దక్కించుకుంది. తన లిస్ట్‌లో హిట్ సినిమాలు ఉండడంతో నిర్మాతలు కూడా ఆమెతో సినిమాలు చేయడానికి మక్కువ చూపుతున్నారు.
తాజాగా ఈ భామకు పవర్ స్టార్ పవన్ కల్యాణ్ తో నటించాలని ఉందని, తన ఫేవరెట్ హీరో పవన్ కల్యాణ్ అని ఆయనతో కలిసి నటించే అవకాశం కోసం ఎదురుచూస్తున్నట్లు చెప్పింది. హీరోయిన్ గా కాకపోయినా ఆయన చెల్లెలి పాత్రలో చేయడానికి సిద్ధంగా ఉన్నానని తెలియజేసింది. పవన్, నేసన్ దర్శకత్వంలో నటించే సినిమాలో పవన్ కు చెల్లెలి పాత్ర కోసం కోసం ఆడిషన్స్ జరుగుతుండగా ఈ అవకాశం ఆనందికి దక్కవచ్చిన టాక్.